অ্যাটউড ১৯৭১ থেকে ১৯৭২ সালে টরন্টোর ইয়র্ক বিশ্ববিদ্যালয়ে শিক্ষাদান করতেন এবং টরন্টো বিশ্ববিদ্যালয়ে ১৯৭২/৭৩ শিক্ষাবর্ষে লেখিকা হিসেবে কর্মরত ছিলেন। এই দশকে তার কবিতার সর্বোত্তম সময়ে তিনি ছয়টি কবিতার সংকলন প্রকাশ করেন, সেগুলো হল "দ্য জার্নালস অব সুজানা মুডি" (১৯৭০), "প্রসিডিউরস ফর আন্ডারগ্রাউন্ড" (১৯৭০), "পাওয়ার পলিটিকস" (১৯৭১), "ইউ আর হ্যাপি" (১৯৭৪), "সিলেক্টেড পোয়েমস ১৯৬৫-১৯৭৫" (১৯৭৬), এবং "টু-হেডেড পোয়েমস" (১৯৭৮)। অ্যাটউড এই সময়ে তিনটি উপন্যাসও প্রকাশ করেন, সেগুলো হল "সার্ফিন" (১৯৭২), "লেডি ওরাকল" (১৯৭৬) ও "লাইফ বিফোর ম্যান" (১৯৭৯)। এই তিনটি উপন্যাসই "দি এডিবল ওম্যান"-এর মত লিঙ্গ পরিচয় ও সামাজিক বন্ধন নিয়ে রচিত এবং এগুলো জাতীয়তাবাদ ও লৈঙ্গিক রাজনীতির সাথে সম্পর্কিত। বিশেষ করে, তার প্রথম নন-ফিকশন মনোগ্রাফ "সারভাইভাল: আ থিমেটিক গাইড টু কানাডিয়ান লিটারেচার" (১৯৭২)-এর সাথে "সার্ফিং" তাকে কানাডীয় সাহিত্যের গুরুত্বপূর্ণ ও বিকশিত কণ্ঠ হিসেবে প্রতিষ্ঠিত করে। "লাইফ বিফোর ম্যান" উপন্যাসটি গভর্নর জেনারেল্‌স পুরস্কারের ফাইনালিস্ট নির্বাচিত হয়। ১৯৭৭ সালে অ্যাটউডের প্রথম ছোটগল্প সংকলন "ড্যান্সিং গার্ল" প্রকাশিত হয়, যা কথাসাহিত্যে সেন্ট লরেন্স পুরস্কার এবং দ্য পিরিয়ডিক্যাল ডিস্ট্রিবিউটর্স অব কানাডা পুরস্কার অর্জন করে।

১৯৮০-এর দশক
১৯৭০-এর দশক
২০১০-এর দশক
১৯৯০-এর দশক